**Saviors** on Green Dayn neljästoista studioalbumi, joka julkaistiin 19. tammikuuta 2024. Albumin tuottaa Rob Cavallo ensimmäistä kertaa sitten ¡Tré!n vuodelta 2012. Albumin ensimmäinen single "The American Dream Is Killing Me" julkaistiin 24. lokakuuta 2023.

Nauhoitus ja julkaisu
---------------------

Marraskuussa 2022 Green Day vahvisti nauhoittavansa uutta studioalbumia, jonka on määrä ilmestyä alkuvuodesta 2024. Albumin tuottaa yhtyeelle tuttu Rob Cavallo. Yhtye soitti uuden kappaleen "1981" 16. heinäkuuta 2023 Festival d'été de Québecissa. Lokakuussa 2023 Green Day julkaisi verkkosivun "The American Dream Is Killing Me". Sivustolla oli tiiserivideo uudesta samannimisestä singlestä, joka julkaistaan 24. lokakuuta 2023. Green Day esiintyi salakeikalla Fremont Country Clubilla, Las Vegasissa 19. lokakuuta 2023. Keikalla yhtye esitti "The American Dream Is Killing Me" -kappaleen tulevalta albumilta ensi kertaa livenä ja vahvisti lähtevän massiiviselle kiertueelle 2024. Green Dayn on määrä aloittaa kiertue Pohjois-Amerikasta yhdessä The Smashing Pumpkinsin, Rancidin ja The Linda Lindasin kanssa. Green Day esitti When We Were Young-festivaalin toisena päivänä 22. lokakuuta 2023 uuden kappaleen "Look Ma, No Brains!" ensimmäistä kertaa. 24. lokakuuta Green Day julkaisi "The American Dream Is Killing Me" singlen ja zombieteemaisen musiikkivideon sekä vahvisti uuden albumin Saviors ilmestyvän 19. tammikuuta 2024. Albumin toinen single "Look Ma, No Brains!" julkaistiin 2. marraskuuta 2023. Marraskuun 4. päivänä yhtye soitti kappaleen "1981" uudestaan Bataclanissa, Pariisissa. Albumin kolmas single "Dilemma" julkaistiin 7. joulukuuta 2023 musiikkivideon kera. Neljäs single "One Eyed Bastard" julkaistiin 5. tammikuuta 2024 myös musiikkivideon kera. Albumin viimeinen single "Bobby Sox" julkaistiin päivää ennen albumin julkaisua 18. tammikuuta 2024 musiikkivideon kera.

Kappaleet
---------

|  |
| --- |
| Nro | Nimi | Kesto |  |
| 1. | The American Dream Is Killing Me | 3.06 |
| 2. | Look Ma, No Brains! | 2.03 |
| 3. | Bobby Sox | 3.44 |
| 4. | One Eyed Bastard | 2.52 |
| 5. | Dilemma | 3.18 |
| 6. | 1981 | 2.09 |
| 7. | Goodnight Adeline | 2.56 |
| 8. | Coma City | 3.28 |
| 9. | Corvette Summer | 3.02 |
| 10. | Suzie Chapstick | 3.16 |
| 11. | Strange Days Are Here to Stay | 3.05 |
| 12. | Living in the ´20s | 2.06 |
| 13. | Father to a Son | 3.54 |
| 14. | Saviors | 2.55 |
| 15. | Fancy Sauce | 4.01 |
| 46.02 |  |

Arvostelut
----------

* Kulttuuritoimitus: 4/5 tähteä
* Soundi: 4/5 tähteä

Lähteet
-------

1. ↑  Liberty Dunworth: Green Day announce album ‘Saviors’ and share new single *NME*.  24.10.2023. Viitattu 24.10.2023.
2. 1 2  Musiikkituottajat: Tilastot → Virallinen lista → Artistit → Green Day → Saviors Viitattu 28.1.2024.
3. ↑  The American Dream Is Killing Me *Spotify*. Viitattu 8.1.2024.
4. ↑  Look Ma, No Brains! *Spotify*. Viitattu 8.1.2024.
5. ↑  Dilemma *Spotify*. Viitattu 8.1.2024.
6. ↑  One Eyed Bastard *Spotify*. Viitattu 8.1.2024.
7. ↑  Green Day: Saviors Spotify. Viitattu 19.1.2024.
8. ↑  Ilkka Valpasvuo: Katso äiti, ilman aivoja! Arviossa Green Dayn Saviors *Kulttuuritoimitus*.  23.01.2024. Viitattu 29.1.2024.
9. ↑  Joni Kling: Arvio: Kyrpiintynyttä eskapismia ja sirkushuveja – Green Day vankistaa asemiaan popkulttuurin vastavoimana *Soundi*.  1/2024. Viitattu 29.1.2024.